ཀྲུའུ་ཁྲིན་ཧའོ་ཡི་ཉིན་ཤས་གོང་གི་སྨྲ་བརྗོད་དེས་ཡང་བསྐྱར་རྒྱ་ནག་གི་མཁྲེགས་འཛིན་གླག་ཤོག་གི་བསམ་སྤྱོད་མཚོན་ཡོད།ཡིན་ན་ཡང་།རྒྱ་ནག་གི་སྲིད་བློན་གཞོན་པ་དང་།དབུས་ཆབ་སྲིད་འཐུས་མི་ཝང་ཡང་གིས་ཨ་རྒྱ་གཉིས་དམག་འཁྲུག་ཅིག་མ་བརྒྱབ་པར་གཡོལ་ས་མེད་ཅེས་པའི་རྒྱལ་ཕམ་དབྱེ་འབྱེད་གྱི་གཞུང་ལུགས་ལ་མོས་པ་མེད་པ་འདྲ།ཟླ་གཅིག་གི་སྔོན་དུ་ཝང་ཡང་གིས་ཨ་རིའི་ཆི་ཁཱ་ཀོ་གྲོང་ཁྱེར་དུརྒྱ་ནག་ལ་ཨ་རིའི་གོ་ས་འགྲན་སློང་རྒྱུའི་བསམ་ཚུལ་མེད་ལ་ནུས་པའང་མེད།ཅེས་ཨ་རྒྱའི་ཉོ་ཚོང་ལྷན་ཚོགས་ཐེངས༢༥འི་སྟེང་བརྗོད་ཡོད།དེ་མིན་ཡང་ཝང་ཡང་གིས།རྒྱ་ནག་གི་དཔལ་འབྱོར་སྤྱིའི་བོངས་ཚད་དེ་འཛམ་གླིང་གི་ཨང་གཉིས་པར་བསླེབས་ཀྱང་།ཨ་རིའི༥༥ལས་མེད།མི་རེའི་ཆ་སྙོམས་ཀྱི་ཡོང་སྒོཨ་རིའི་བརྒྱད་ཆའི་གཅིག་མ་གཏོགས་ཟིན་མེད།འཛམ་གླིང་གི་ལག་རྩལ་དང་སྒྲིག་སྲོལ་གྱི་དབུ་ཁྲིད་ད་དུང་ཡང་ཨ་རིས་གཙོ་སྐྱོང་གནང་དགོས།དེའི་ཐད་རྒྱ་ནག་ལ་ངེས་ཤེས་གསལ་བོ་ཡོད།ཅེས་ཀྱང་བརྗོད་འདུག